Държавен вестник, бр. 8, 2011 г., стр. 3

БРОЙ  8	
Д Ъ Р Ж А В Е Н  В Е С Т Н И К 	
СТР.  3  
(2) Заместник изпълнителните директори 
се назначават от министър-председателя по 
предложение на министъра на земеделието и 
храните. За заместник изпълнителен директор 
се назначава лице, отговарящо на изисквани­
ята на чл. 5, ал. 2.
(3) Изпълнителният директор със заповед 
може да делегира правомощия на заместник-
изпълнителните директори. 
Чл. 7. Областните дирекции по безопасност 
на храните по чл. 4, ал. 1, т. 2 са изградени 
съобразно административно-териториалното 
деление на страната, не са юридически лица 
и се ръководят от директори. 
Чл. 8. (1) Специализирани структури за 
научноизследователска и лабораторно-диаг­
ностична дейност по чл. 4, ал. 1, т. 3 са:
1. Национален диагностичен научноизсле­
дователски ветеринарномедицински институт 
(НДНИВМИ) – София;
2. Централна лаборатория по ветеринарно-
санитарна експертиза и екология (ЦЛВСЕЕ) – 
София;
3. Централна лаборатория за химични 
изпитвания и контрол (ЦЛХИК) – София;
4. Централна лаборатория по карантина 
на растенията (ЦЛКР) – София.
(2) Структурите по ал. 1 не са юридически 
лица и се ръководят от директори.
Чл. 9. (1) Центърът за оценка на риска е 
самостоятелно юридическо лице в структу­
рата на Българската агенция по безопасност 
на храните, третостепенен разпоредител с 
бюджетни кредити към министъра на земе­
делието и храните.
(2) Органи на управление на ЦОР са ди­
ректорът и управителният съвет. 
(3) Директорът на ЦОР се назначава от 
министър-председателя по предложение на 
министъра на земеделието и храните и е 
пряко подчинен на изпълнителния директор 
на БАБХ. 
(4) За директор на ЦОР се назначава хаби­
литирано лице в област, свързана с дейностите 
на БАБХ по чл. 3, ал. 1.
(5) В състава на управителния съвет се 
включват изпълнителният директор на БАБХ 
или предложен от него заместник изпълните­
лен директор, както и по един представител 
от Министерството на земеделието и храните 
и Министерството на здравеопазването, пред­
ложени от съответните министри.
(6) Членовете на управителния съвет се 
одобряват с решение на Министерския съвет 
за срок три години, като член на управителния 
съвет не може да бъде избиран за повече от 
два последователни мандата. 
(7) Членовете на управителния съвет не 
могат да бъдат свързани лица по смисъла 
на § 1, т. 1 от Закона за предотвратяване и 
установяване на конфликт на интереси.
(8) Управителният съвет приема многого­
дишна и годишна програма за работата на 
ЦОР, предложение и план за разпределение на 
утвърдения годишен бюджет и приема отчет 
за тяхното изпълнение.
(9) Управителният съвет представя доклад 
за изпълнението на годишната програма и 
бюджета на ЦОР пред Министерския съвет.
Чл. 10. (1) Центърът за оценка на риска 
извършва независима научна оценка на риска 
по отношение на безопасността на храните, 
здравето на човека, здравеопазването на 
животните и хуманното отношение към тях, 
добавките в храните и фуражите, генетично 
модифицираните организми, диетичните про­
дукти, храненето и алергените, материалите 
и предметите, предназначени за контакт с 
храни, ензими, ароматизанти и спомагателни 
вещества, биологични опасности, замърсители, 
здравето на растенията и растителната защита. 
(2) Центърът за оценка на риска извършва 
независима научна оценка чрез пряко възла­
гане от Европейския орган по безопасността 
на храните (EFSA) и по възлагане от други 
държавни органи и физически и юридически 
лица срещу заплащане съгласно ценоразписа 
по чл. 3, ал. 5.
 (3) Към директора на ЦОР се създава 
Консултативен съвет, който се състои от 15 
постоянни членове, представители на органи­
зации, включени в списъка на ЦОР, изготвен 
съгласно изискванията на Регламент (ЕО) 
№ 2230/2004 на Комисията от 23 декември 
2004 г. за определяне на подробни правила за 
прилагането на Регламент (ЕО) № 178/2002 
на Европейския парламент и на Съвета по 
отношение на мрежата от организации, които 
работят в областите, включени в мисията на 
Европейския орган за безопасност на храните. 
При необходимост се привличат представители 
и на други организации, имащи отношение 
към безопасността на храните. 
(4) Съставът на Консултативния съвет, 
както и правилата за неговата работа се опре­
делят със заповед на директора на ЦОР след 
решение на управителния съвет. Списъкът на 
членовете на съвета се публикува на интернет 
страницата на ЦОР.
(5) Консултативният съвет предоставя 
научни становища на директора на ЦОР при 
изпълнение на функциите по ал. 1. 
(6) За участие в заседанията членовете 
на Консултативния съвет получават възна­
граждение. Размерът на възнагражденията 
се определя по методология, предложена от 
директора на ЦОР и утвърдена от министъра 
на земеделието и храните.
(7) При осъществяване на дейността си 
ЦОР може да възлага изготвяне на научни 
становища относно рисковете, свързани с 
дейностите по чл. 3, ал. 1, на научни групи и 
експерти, за което заплаща възнаграждение.